Төрөктәр менән һуғыш ауыр була. 1601 йылда Ғәббәс власы аҫтына Әрмәнстан һәм Грузияның бер өлөшө, шулай уҡ Ширван күскәс, ул төрөктәрҙең Ереван һәм Тәбриз ҡалаларына йыл һайын тиерлек ҡабатланып торған һөжүмдәрен уңышлы кире ҡаға. Ҡайһы берҙә төрөктәрҙең Кесе Азиялағы иң төпкөл биләмәләренә лә баҫып инә һәм 1613 йылда Грузияның ҙур өлөшөн, Кахетия һәм Карталиния батшалығын сәфәүиҙәрҙең юғары власын танырға мәжбүр итә.